# ונסה רדגרייב

ונסה רדגרייב
Vanessa Redgrave| רדגרייב בשנת 2011 |
| רדגרייב בשנת 2011 |
|
לידה |
30 בינואר 1937 (בת 89) לונדון, אנגליה |
|
מדינה |
הממלכה המאוחדת  |
|
השכלה | * בית הספר המרכזי לנאום ודרמה בלונדון
* בית הספר קווינס גייט
* The Alice Ottley School
 |
|
תקופת פעילות |
מ-1958  |
|
מפלגה |
מפלגת הלייבור  |
|
בן זוג | טוני ריצ'רדסון (29 באפריל 1962 – 1967 (כ־4 שנים)) * פרנקו נרו (מ-31 בדצמבר 2006)
* טימותי דלטון (1971–1986 (כ־15 שנים))
 |
|
ילדים | נטשה ריצ'רדסון, ג'ואלי ריצ'רדסון, Carlo Gabriel Nero  |
|
פרסים והוקרה |
פרס אוסקר 2 פרסי אמי 2 פרסי גלובוס הזהב פרס טוני פרס גילדת שחקני המסך |
| **פרופיל ב-IMDb** |

**ונסה רדגרייב** (באנגלית: **Vanessa Redgrave**; נולדה ב-30 בינואר 1937) היא שחקנית בריטית הידועה בזכות הופעותיה בקולנוע, בטלוויזיה ועל במת התיאטרון, והיא הופיעה בלמעלה משמונים סרטים. רדגרייב באה ממשפחה של שחקנים, שהידועים שבהם הם אביה, סר מייקל רדגרייב, אחותה לין רדגרייב ובנותיה נטשה ריצ'רדסון וג'ואלי ריצ'רדסון.

## קריירת משחק

רדגרייב הופיעה לראשונה על במת התיאטרון בשנת 1958 ומאז הופיעה פעמים רבות בתיאטרון, בטלוויזיה ובקולנוע.

בקולנוע הופיעה בסרטיהם של במאים ידועים, כשחקנית מובילה.

## מעורבותה בפוליטיקה

רדגרייב ידועה גם בשל פעילותה הפוליטית, לרוב בשורות השמאל הרדיקלי. היא הביעה עמדות בגנות מלחמת וייטנאם, בזכות הפירוק מנשק גרעיני, בזכות מאבקם של יהודי ברית המועצות לעלות לישראל, בזכות איחוד אירלנד, וכנגד גזענות. זמן מה הייתה חברה ב"מפלגת הפועלים המהפכנית" השמאלנית קיצונית בבריטניה, ואף רצה מטעמה בבחירות לפרלמנט. מאז עברה כמה גלגולים פוליטיים בשמאל הבריטי, וכיום היא חברה במפלגה בשם "שלום וקידמה", שעיקר מצעה התנגדות למלחמה בעיראק ותמיכה בזכויות האדם.

משנות ה-70 הביעה תמיכה בארגון אש"ף, ואף שימשה כקריינית, בשנת 1977 לסרט תעודה בשם "הפלסטיני" העוסק בסכסוך הישראלי-פלסטיני. באותה השנה, כאשר קיבלה את פרס אוסקר על משחקה בסרט "ג'וליה", אמרה בנאום קבלת הפרס כי היא מקבלת את הפרס על אף מאמצי ההפחדה של "בריונים ציונים". ב-1981 ביטל מנהל הטלוויזיה הישראלית יצחק שמעוני את הקרנת סרטה עטור הפרסים "תזמורת על תנאי", בשל תמיכתה באש"ף. ביקורתה כלפי הציונות וישראל נמשכה. בפסטיבל הסרטים בסיציליה ב-1982, הציגה את סרטה "פלסטין הכבושה", בו מוצגת ישראל כממשיכת דרכה של גרמניה הנאצית, ובמהלך הפסטיבל הכתה את יוצרי הסרט הישראלי חמסין ואת העיתונאית שרית ישי לוי. בשנת 2004, ביקרה ברשות הפלסטינית ונפגשה עם יושב ראש הרשות, יאסר ערפאת, ברמאללה.

בשנת 1995, שימשה כשגרירה של רצון טוב של ארגון יוניצ"ף של האו"ם.

## דוגמנות

ב-2017, החלה לדגמן כפנים החדשות בבית האופנה גוצ'י.

ב-2021, כיכבה רדגרייב עם משפחתה, בסרטון שבוע האופנה הדיגיטלי בלונדון, שהוצג על ידי המעצבת רוקסנדה אילינצ'יץ

## פרסים

רדרגייב, הייתה מועמדת לפרס האוסקר 6 פעמים.

* 1977, פרס אוסקר לשחקנית המשנה הטובה ביותר, על הופעתה בסרט ג'וליה.
* 1980, פרס אמי פריימייט לשחקנית ראשית מצטיינת במיני סדרה או סרט - "משחק לזמן"
* 2003, פרס טוני, על הופעתה בתפקיד הראשי במחזהו של יוג'ין או'ניל "מסע ארוך אל תוך הלילה".

## חיים אישיים

ב-11 במאי 1963 נולדה לה ולבמאי טוני ריצ'רדסון בתם, השחקנית נטשה ריצ'רדסון, ובינואר 1965 נולדה בתם השנייה, השחקנית ג'ואלי ריצ'רדסון. בשנת 1967 התגרשו השניים. יחסיה הרומנטיים עם השחקן האיטלקי פרנקו נרו החלו ב-1967 כשנפגשו בצילומי הסרט קמלוט. ב-1969 נולד ילדם קרלו גבריאל ספא ראנרו (שידוע בשמו קרלו נרו), תסריטאי ובמאי. אחרי שנפרדו למספר שנים, בהן ניהלה ונסה רדגרייב מערכת יחסים ממושכת עם טימותי דלטון, שהיה צעיר ממנה בכעשר שנים, הם שבו ונישאו ב-31 בדצמבר 2006. קרלו נרו ביים את ונסה רדגרייב בעיבוד הקולנועי של מחזהו של וואלאס שון, The Fever.

פרנקו נרו היה שושבינה של בתו החורגת נטשה ריצ'רדסון, בתה של ונסה רדגרייב, כשנישאה לשחקן ליאם ניסן. נטשה ריצ'רדסון נפטרה ב-18 במרץ 2009 עקב פגיעת ראש קשה בשעור סקי בקוויבק שבקנדה. נכדה, בנם של ליאם ניסן ונטשה בתה, הוא השחקן מייקל ריצ'רדסון.

## פילמוגרפיה נבחרת

* מורגן (1966) - בתפקיד: ליאוני דלט
* יצרים (1966) - בתפקיד: ג׳יין
* קמלוט (1967) - בתפקיד: גואנוור
* השחף (1968) - בתפקיד: נינה.
* איזדורה (1968) - בתפקיד: איזדורה דאנקן
* הסתערות חיל הפרשים (1968) - בתפקיד קלאריסה
* מרי, מלכת הסקוטים (1971) - בתפקיד: מארי מלכת הסקוטים
* השדים (1971) - בתפקיד: אם המנזר ז'אן דֶז אַנז'
* רצח באוריינט אקספרס (1974) - בתפקיד: מארי דבנהאם
* תמיסת שבעת האחוזים (1976) - בתפקיד: לולה דברו
* ג'וליה (1977) - בתפקיד: ג׳וליה
* אגתה (1979) - בתפקיד: אגתה כריסטי
* תזמורת על תנאי ‏(1980) - בתפקיד: פניה פנלון
* הבוסטונים (1984) - בתפקיד: אולי צ׳אנסלור
* זקוף ת'אוזן (1987) - בתפקיד: פגי ראמזי
* זיכרונות מאחוזת הווארד (1992) - בתפקיד: רות וילקוקס.
* חיבוק גורלי (1993) - בתפקיד: קייט בנסון.
* אודסה הקטנה (1994) - בתפקיד: אירינה שפירא.
* חודש ליד האגם (1995) - בתפקיד: מיס בנטלי.
* משימה בלתי אפשרית (1996) - בתפקיד: מקס.
* נשות המאפיה (1997) - בתפקיד: גרציאלה לוסיאנו. (סרט טלוויזיה)
* ויילד (1997) - בתפקיד: ליידי ספרנצה ויילד.
* גברת דאלוויי (1997) - בתפקיד קלריסה דאלוויי.
* פגיעה קטלנית (1998) - בתפקיד: רובין לרנר.
* לולו על הגשר (1998) - בתפקיד: קטרין מור.
* לנענע את העריסה (1999) - בתפקיד: הרוזנת קונסטנס לה גראנג'.
* נערה בהפרעה (1999) - בתפקיד: ד"ר ויק.
* *Uninvited* ‏(TBA) - בתפקיד: גברת רוטרבורן.
* אם הקירות האלה היו יכולים לדבר 2 (2000) - אדית טרי.
* שבועה (2001) -בתפקיד: אנאליס הנסן.
* ג'ק ושיח האפונים (2001) - בתפקיד: הרוזנת וילהלמינה/ המספרת.
* *A Rumor of Angels*‏ (2002) - בתפקיד: מאדי בנט.
* הרוזנת הלבנה (2005) - הנסיכה ורה בלינסקאיה.
* ונוס (2006) - בתפקיד: ואלרי.
* לפנות ערב (2007) - בתפקיד: אן לורד.
* כפרה (2007) - בתפקיד: בריוני טאליס.
* *How About You‏* (2007) - בתפקיד: ג'ורג'יה פלאטס.
* אווה (2010) - בתפקיד: אווה.
* חשופות (2010) - בתפקיד: מדליין ריס.
* מכתבים לג'ולייט (2010) - בתפקיד: קלייר.
* אנונימי (2011) - בתפקיד: אליזבת הראשונה, מלכת אנגליה.
* השיר של מריון (2013) - בתפקיד: מריון.
* הכתובים הסודיים (2016) - בתפקיד: רוז.
* כוכבים חיים לנצח (2018) - בתפקיד: ג'ין מקדוגל.
* ג'ורג'טאון (2019) - בתפקיד: אלסה בראכט.
* למצוא אותך (2021) - בתפקיד: קטלין סוויני.
* *On Our Way*‏ (2021)
* הדבר הזה (אנ') (2026) - בתפקיד: מא רוני.
* *The Lost Girls*‏ (TBA) - בתפקיד: ננה.
* *The Outside Room‏ (TBA)* - בתפקיד: מילה בגיל 70.

### טלוויזיה

* יומו של השלוש-רגל (2009) - בתפקיד: דוראנט.
* חיות פוליטיות (2012) - בתפקיד: דיאן נאש
* *Man in an Orange Shirt*‏ (2017) - בתפקיד: פלורה ברימן

## קישורים חיצוניים

 מדיה וקבצים בנושא **ונסה רדגרייב** בוויקישיתוף

* ונסה רדגרייב, במסד הנתונים הקולנועיים IMDb (באנגלית)
* ונסה רדגרייב, באתר "אידיבי", מאגר הידע העברי לקולנוע ישראלי ועולמי
* ונסה רדגרייב, באתר AllMovie (באנגלית)
* ונסה רדגרייב, באתר Rotten Tomatoes (באנגלית)
* ונסה רדגרייב, במסד הנתונים הקולנועיים KinoPoisk (ברוסית)
* ונסה רדגרייב, באתר MusicBrainz (באנגלית)
* ונסה רדגרייב, באתר Songkick (באנגלית)
* ונסה רדגרייב - מספסל הנואמים לבמה, דבר, 22 ביולי 1966
* ונסה רדגרייב, באתר אנציקלופדיה בריטניקה (באנגלית)

## הערות שוליים

| ונסה רדגרייב - פרסים |
| --- |
|

|  |
| --- |
|  |

 |